Document ID: /roh_data/filtered/swiss_laws_in_ROH.jsonl.gz/320

803.610

Ordinaziun tar la Lescha introductiva tar la Cunvegna interchantunala davart las acquisiziuns publicas (ORtLItCIAP)

dals 05-07-2022 (versiun dals 01-10-2022)

Sa basond sin la Cunvegna interchantunala davart las acquisiziuns publicas (CIAP)

dals   15   da   november   20191)  e   sin   l'art. 6 al. 1   da   la   Lescha   introductiva   tar   la Cunvegna   interchantunala   davart   las   acquisiziuns   publicas   (LItCIAP)   dals   7   da december 20212)

relaschada da la Regenza ils 5 da fanadur 2022

1. Disposiziuns generalas

Object

Art.  1 1 Questa ordinaziun regla ils detagls per la surdada da las incaricas ch'èn suttamessas a la Cunvegna interchantunala davart las acquisiziuns publicas (CIAP), a la Lescha introductiva   tar   la   Cunvegna   interchantunala   davart   las   acquisiziuns   publicas (LItCIAP) sco er a la Lescha federala davart il martgà intern (LMI).

Dretg reciproc (art. 6 al. 2 ed al. 3 sco er art. 52 al. 3 CIAP)

Art.  2 1 La glista dals stadis ch'èn s'obligads envers la Svizra da conceder l'access al martgà vegn manada dal Secretariat da stadi per l'economia (SECO).

2 Questa   glista   vegn   publitgada   sin   la   plattafurma   d'internet   per   las   acquisiziuns publicas, che vegn administrada da la Confederaziun e dals chantuns3).

3 Il SECO respunda las dumondas davart las obligaziuns surpigliadas.

1) DG 803.710 2) DG 803.600 3) https://www.simap.ch * tabellas da las modificaziuns a la fin dal relasch

1

803.610

Departament cumpetent (art. 5 ed art. 6 al. 2 lit. g LItCIAP)

Art.  3 1 Il departament cumpetent per l'execuziun unitara, per l'annunzia d'exclusiuns tenor l'artitgel 45 alinea 1   CIAP,   per   la   gestiun   da   las   statisticas,   per   la   furniziun d'infurmaziuns sco er per la scolaziun e per la furmaziun supplementara en il sectur da las acquisiziuns publicas è il Departament d'infrastructura, energia e mobilitad (DIEM).

2 El ademplescha las incumbensas cun il Center da cumpetenza per las acquisiziuns publicas ch'è domicilià tar il secretariat dal departament.

Art.  4

Post d'annunzia per incunvegnientschas (art. 11 CIAP ed art. 6 al. 2 lit. h LItCIAP)

1 Incunvegnientschas   en   il   sectur   da   las   acquisiziuns   publicas   pon   vegnir annunziadas ad in post d'annunzia independent.

2 L'annunzia po vegnir fatga sur ina plattafurma electronica segira, saja quai cun inditgar las persunalias ubain en furma anonima.

3 Il post d'annunzia examinescha il cuntegn da l'annunzia; sch'i dat in suspect inizial suffizient,   transmetta   el   l'annunzia   a   l'instanza   da   surveglianza   cumpetenta   u   a l'autoritad   d'inquisiziun.   Suenter   che   questa   instanza   u   autoritad   ha   terminà l'examinaziun, infurmescha ella il post d'annunzia davart il gener da la liquidaziun.

4 Il post d'annunzia n'ha naginas ulteriuras incumbensas d'execuziun.

5 Ella rapporta ina giada per onn davart sia activitad. Il rapport vegn publitgà.

Art.  5

Mesiras cunter conflicts d'interess e cunter corrupziun (art. 11 CIAP ed art. 6 al. 2 lit. i LItCIAP)

1 Las collavuraturas ed ils collavuraturs d'in incumbensader sco er terzas persunas incumbensadas   dad   el,   che   coopereschan   ad   ina   procedura   d'acquisiziun,   èn obligads:

a)

da preschentar lur activitads accessoricas e lur mandats contractuals sco er lur relaziuns   d'interess,   che   pudessan   chaschunar   in   conflict   d'interess   en   la procedura da surdada; e da far ina decleraziun davart lur imparzialitad, sche la limita da la procedura d'invit è cuntanschida.

b)

2 L'incumbensader infurmescha regularmain sias collavuraturas e ses collavuraturs che coopereschan ad ina procedura da surdada, co ch'ellas ed els pon evitar en moda efficazia conflicts d'interess e corrupziun.

Decleraziun persunala (art. 12 ed art. 26 CIAP)

Art.  6 1 En   il   rom   d'ina   decleraziun   persunala   e   smanatschond   ina   sancziun   tenor l'artitgel 44 e l'artitgel 45 CIAP procura l'incumbensader che l'offerent:

a)

observia las disposiziuns per la protecziun da las lavurantas e dals lavurants sco er las cundiziuns da lavur vertentas;

2

803.610

b)

c)

d)

e)

f)

g)

h)

i)

j)

k)

observia   las   disposiziuns   davart   il   tractament   egual   da   dunnas   ed   umens areguard ils salaris;

observia las obligaziuns d'annunzia e da permissiun tenor la Lescha federala davart la lavur illegala;

observia las disposiziuns dal dretg federal d'ambient u las convenziuns davart la protecziun da l'ambient designadas dal Cussegl federal;

haja pajà tut las taglias e tut las contribuziuns socialas che ston vegnir pajadas;

n'haja fatg naginas cunvegnas inadmissiblas davart la concurrenza;

n'haja betg violà disposiziuns davart il cumbat cunter corrupziun;

na figureschia betg sin la glista dals offerents sancziunads;

na saja betg en ina procedura d'impegnaziun u da concurs;

confermia   sin   dumonda   ch'el   observia   ulteriurs   standards   da   lavur internaziunals impurtants da l'Organisaziun internaziunala da la lavur (OIL)

tenor l'agiunta 3 da la CIAP;

obligheschia,   medemamain   tras   contract,   sias   subinterpresas   d'observar   las pretensiuns tenor la litera a fin la litera j.

2 Sin dumonda sto mintga offerent u mintga subinterpresa cumprovar la correctadad da   las   indicaziuns   fatgas   tenor   las   prescripziuns   da   l'incumbensader   ed   autorisar l'incumbensader da controllar quai.

3 L'incumbensader   po   controllar   u   laschar   controllar,   particularmain   tras   las cumissiuns   professiunalas   pariteticas   cumpetentas   u   tras   ils   biros   d'egualitad cumpetents, che las cundiziuns da participaziun sco er las indicaziuns fatgas en la decleraziun persunala vegnian observadas.

2. Procedura da surdada

Dialog (art. 24 CIAP)

Art.  7 1 L'incumbensader elegia sche pussaivel almain trais offerents ed envida quels al dialog.

2 L'andament dal dialog, inclusiv la durada, ils termins, l'indemnisaziun ed il diever dals   dretgs   dals   bains   immaterials,   vegn   fixà   en   ina   cunvegna   da   dialog.   Il consentiment a la cunvegna da dialog è ina premissa per la participaziun al dialog.

3 Durant in dialog ed er suenter la surdada da las lavurs na dastgan vegnir dadas vinavant naginas infurmaziuns davart las soluziuns e davart il proceder dals singuls offerents, nun ch'ils offerents pertutgads hajan dà lur consentiment en scrit.

Inoltraziun da las offertas (art. 34 CIAP)

Art.  8 1 Las   offertas   e   las   dumondas   da   participaziun   pon   vegnir   inoltradas   sin   via electronica en la procedura selectiva, sche:

a)

b)

l'incumbensader admetta l'inoltraziun electronica en la submissiun;

la garanzia per l'identitad dals offerents e per la confidenzialitad da las offertas è dada;

3

803.610

c)

igl è garantì che las offertas e las dumondas sajan cumplettas e na possian betg vegnir midadas.

2 Las   offertas   e   las   dumondas   da   participaziun   en   la   procedura   selectiva   ston cuntegnair ina suttascripziun giuridicamain valaivla.

Lingua da la procedura e da l'offerta (art. 35 lit. m CIAP)

Art.  9 1 L'incumbensader tegna quint da las relaziuns linguisticas da la regiun, en la quala l'incarica vegn realisada.

2 En  regiuns  plurilinguas  vegn  la  submissiun  publitgada  sche  pussaivel  en  pliras linguas.

3 L'offerta   u   la   dumonda   da   participaziun   en   la   procedura   selectiva   sto   vegnir inoltrada en la lingua da la procedura.

4 Las agiuntas e las cumprovas pon vegnir inoltradas er en in'autra lingua chantunala.

5 L'invitaziun u la submissiun po fixar autras reglas per la lingua da l'offerta u da las agiuntas e da las cumprovas.

Art.  10

Indemnisaziun dals offerents (art. 24 al. 3 lit. c ed art. 36 al. 1 lit. h CIAP)

1 Ils offerents n'han betg il dretg d'ina indemnisaziun per la participaziun ad ina procedura.

2 Sche   l'incumbensader   pretenda   prestaziuns   preliminaras   che   surpassan   ils   custs ordinaris, annunzia el en ils documents da submissiun, sche e co ch'el indemnisescha questas prestaziuns preliminaras.

Avertura da las offertas (art. 37 CIAP)

Art.  11 1 Las offertas ston restar serradas fin al termin da l'avertura, danor en la procedura directa u per identifitgar l'offerta.

2 Ils offerents u lur persunas autorisadas pon assister a l'avertura.

Rectificaziun da las offertas (art. 39 al. 4 CIAP)

Art.  12 1 En cas d'ina rectificaziun da las offertas fa l'incumbensader in protocol ensemen cun ils offerents; quest protocol cuntegna almain las suandantas indicaziuns:

a)

b)

c)

d)

e)

il lieu;

la data;

ils nums da las participantas e dals participants;

ils elements rectifitgads da las offertas;

ils resultats da la rectificaziun da las offertas.

4

803.610

Publicaziuns (art. 48 CIAP ed art. 3 LItCIAP)

Art.  13 1 L'incumbensader publitgescha las disposiziuns che ston vegnir publitgadas tenor l'artitgel 48 CIAP e tenor l'artitgel 3 LItCIAP supplementarmain en il Fegl uffizial chantunal.

Debriefing (art. 51 CIAP)

Art.  14 1 Sin  dumonda  d'in  offerent  betg  resguardà  fa  l'incumbensader  in  debriefing  cun quel.

2 En il debriefing vegnan communitgads en spezial ils motivs principals, pertge che l'offerta n'è betg vegnida resguardada. La confidenzialitad tenor l'artitgel 51 alinea 4 CIAP sto vegnir observada.

3. Statistica

Obligaziun da statistica (art. 50 CIAP ed art. 6 al. 2 lit. d LItCIAP)

Art.  15 1 Tenor las prescripziuns dal DIEM annunzia mintga incumbensader al DIEM tut las incaricas   che   vegnan   surdadas   en   la   procedura   averta   e   selectiva   sco   er   en   la procedura d'invit.

2 Medemamain ston vegnir annunziadas tut las incaricas che vegnan surdadas en la procedura directa, sche lur summa da surdada surpassa 50 000 francs (exclusiv la taglia   sin   la   plivalur)   u   sch'ellas   vegnan   surdadas   sin   basa   d'ina   regulaziun excepziunala.

3 Il DIEM fa mintga onn in rapport statistic davart las acquisiziuns publicas en il chantun e publitgescha quel en moda adequata.

4 Il DIEM transmetta a l'Organ interchantunal per las acquisiziuns publicas (INAP)

las datas davart las acquisiziuns dal chantun da l'onn precedent, las qualas el è obligà d'annunziar en il rom da contracts internaziunals.

4. Surveglianza

Controlla e surveglianza (art. 62 al. 1 CIAP)

Art.  16 1 Ils organs da controlla interns dals incumbensaders surveglian ch'il dretg da las acquisiziuns publicas vegnia observà.

2 L'autoritad   da   surveglianza   dals   incumbensaders   è   mintgamai   quel   departament ch'è cumpetent per il sectur tematic. La surveglianza suprema ha la Regenza.

3 Exceptadas da quai èn las acquisiziuns da las autoritads giudizialas e dal Cussegl grond.

5

803.610

4 Las   autoritads   chantunalas   che   fan   cunvegnas   da   prestaziun   cun   purtaders d'incumbensas   publicas,   reglan   en   quellas   er   l'observaziun   dal   dretg   da   las acquisiziuns publicas tras quests purtaders d'incumbensas publicas, particularmain: * l'obligaziun da realisar proceduras d'acquisiziuns publicas per surdar incaricas a)

en il sectur da la cunvegna da prestaziun;

la rapportaziun davart l'adempliment da questa obligaziun.

b)

6

803.610

Tabella da las modificaziuns - tenor conclus

Conclus 05-07-2022 13-09-2022

Entrada en vigur 01-10-2022 01-10-2022

Element relasch Art. 16 al. 4

Modificaziun emprima versiun midada

Publicaziun en la CUL 2022-030 2022-032

7

803.610

Tabella da las modificaziuns - tenor element

Element relasch Art. 16 al. 4

Conclus 05-07-2022 13-09-2022

Entrada en vigur 01-10-2022 01-10-2022

Modificaziun emprima versiun midada

Publicaziun en la CUL 2022-030 2022-032

8